CELEX: 32008R1253
Language: lt
Date: 2008-12-15 00:00:00
Title: 2008 m. gruodžio 15 d. Komisijos reglamentas (EB) Nr. 1253/2008 dėl leidimo naudoti metionino hidroksianalogo vario chelatą kaip pašarų priedą (Tekstas svarbus EEE)

16.12.2008   
            
            
               LT
            
            
               Europos Sąjungos oficialusis leidinys
            
            
               L 337/78
            
         
      KOMISIJOS REGLAMENTAS (EB) Nr. 1253/2008
   2008 m. gruodžio 15 d.
   dėl leidimo naudoti metionino hidroksianalogo vario chelatą kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 numatytas leidimas priedams, skirtiems naudoti gyvūnų mityboje, ir tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį.
            
         
               (3)
            
            
               Prašymas pateiktas dėl leidimo naudoti metionino hidroksianalogo vario chelato preparatą kaip mėsiniams viščiukams skirtą pašarų priedą, kuris priskirtinas priedų kategorijai „maistiniai priedai“.
            
         
               (4)
            
            
               2008 m. balandžio 16 d. Europos maisto saugos tarnybos (toliau – Tarnyba) pateiktoje nuomonėje padaryta išvada, kad metionino hidroksianalogo vario chelatas neturi nepageidaujamo poveikio gyvūnų sveikatai, žmonių sveikatai ar aplinkai, kurioje auginami mėsiniai viščiukai (2). Tarnyba taip pat padarė išvadą, kad šis produktas, naudojamas kaip mėsiniams viščiukams skirtas pašarų priedas, nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Remiantis šia nuomone, šis preparatas gali būti naudojamas kaip vario šaltinis ir atitinka mėsiniams viščiukams skirtų maistinių priedų kriterijus. Tarnybos nuomonėje taip pat rekomenduojamos atitinkamos naudotojų saugos priemonės. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji taip pat įvertino pašarų priedo kiekio pašaruose analizės metodo ataskaita, kurią pateikė Reglamente (EB) Nr. 1831/2003 nurodyta Bendrijos etaloninė laboratorija.
            
         
               (5)
            
            
               Šio preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl šį preparatą reikėtų leisti naudoti, kaip nurodyta šio reglamento priede.
            
         
               (6)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „maistiniai priedai“ ir funkcinei grupei „mikroelementų junginiai“, leidžiama naudoti kaip priedą gyvūnų mityboje šiame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. gruodžio 15 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  Europos Komisijos prašymu parengta Gyvūnų pašaruose naudojamų priedų, produktų ar medžiagų mokslinės grupės (FEEDAP) nuomonė dėl Mintrex®Cu (metionino hidroksianalogo vario chelato) kaip visų rūšių gyvūnams skirto pašarų priedo saugumo ir veiksmingumo. EMST leidinys (2008 m.) 693, p. 1–19.
   
      PRIEDAS
      
         
                     Priedo identifikavimo numeris
                  
                  
                     Leidimo turėtojo pavadinimas
                  
                  
                     Priedas
                  
                  
                     Sudėtis, cheminė formulė, aprašymas, analizės metodas
                  
                  
                     Gyvūnų rūšis arba kategorija
                  
                  
                     Ne vyresni kaip
                  
                  
                     Mažiausias kiekis
                  
                  
                     Didžiausias kiekis
                  
                  
                     Kitos nuostatos
                  
                  
                     Leidimo galiojimo terminas
                  
               
                     Elemento (Cu) kiekis mg/kg visaverčio 12 % drėgnio pašaro
                  
               
                     Maistinių priedų kategorija. Funkcinė grupė: mikroelementų junginiai
                  
               
                     „3b410
                  
                  
                     —
                  
                  
                     Metionino hidroksianalogo vario chelatas
                  
                  
                     
                                  
                              
                              
                                 Priedo apibūdinimas:
                                 
                                              
                                          
                                          
                                             Metionino hidroksianalogo vario chelatas, kuriame yra ne mažiau kaip 17 % vario ir 78 % (2-hidroksi-4-metiltio) butano rūgšties
                                          
                                       
                                              
                                          
                                          
                                             Mineralinė alyva: ≤ 1 %
                                          
                                       
                                              
                                          
                                          
                                             CAS: 292140–30–8
                                          
                                       
                           
                                  
                              
                              
                                 Analizės metodas (1):
                                 Atominė absorbcinė spektrometrija (AAS)
                              
                           
                  
                     Mėsiniai viščiukai
                  
                  
                     —
                  
                  
                     —
                  
                  
                     25 (iš viso)
                  
                  
                     Priedas maišomas su pašarais kaip premiksas.
                     Naudotojo sauga: kvėpavimo takų apsauga, saugos akiniai ir pirštinės dirbant.
                  
                  
                     2019 1 5
                  
               
      
         (1)  Išsamus analizės metodų aprašymas pateikiamas Bendrijos etaloninės laboratorijos svetainėje http://www.irmm.jrc.be/crl_feed_additives“